शिक्षा संस्थान बनाने वाले मजदूर के बच्चे रह जाते हैं अशिक्षित
प्रदेशके पीडब्ल्यूडी वन मंत्री नरबीर सिंह ने कहा कि गुड़गांव में भारत के सर्वोत्तम शिक्षण संस्थान हैं, जहां पर भारी भरकम फीस लेकर शिक्षा दी जाती है। परंतु जिन मजदूरों ने ये शिक्षण संस्थान बनाए हैं उनके अधिकांश बच्चे शिक्षा से वंचित हैं। केवल सरकार सभी के लिए सभी काम करने में अक्षम है। यहां आर्थिक रूप से गरीब परिवार के बच्चों को निशुल्क शिक्षा देने में सामाजिक संस्थाओं का महत्वपूर्ण योगदान है।
असहायबच्चों को मुफ्त शिक्षा मानवता की सेवा है
महावीरइंटरनेशनल के 7वें वार्षिकोत्सव में नरबीर सिंह ने कहा कि असहाय बच्चे को मुफ्त शिक्षा उपलब्ध कराना मानवता की भावना को मजबूत करना है। उन्होंने समाज से आह्वान किया कि हम सभी साधन संपन्न लोग प्रयास करेंगे तो निम्न वर्ग के बच्चों को अपने साथ खड़ा कर सकते हैं। उन्होंने संस्था को पांच लाख रुपए की आर्थिक मदद की घोषणा की। कार्यक्रम में विशिष्ट अतिथि एक कंपनी के प्रबंध निदेशक प्रसन जैन ने संस्था के काम से खुश होकर 50 बच्चों की शिक्षा की जिम्मेदारी ली। संस्था एक बच्चे पर सालाना छह हजार रुपए व्यय करती है। जैन समाज के संरक्षक कवर सैन जैन ने संस्था को एक लाख रुपए राशि देने की घोषणा की। संस्था अध्यक्ष अभय जैन ने बताया कि एक अनुमान के अनुसार शहर में लगभग 5000 बच्चे ऐसे हैं जो आर्थिक तंगी के कारण शिक्षा ग्रहण नहीं कर पाते हैं। संस्था ऐसे बच्चों को शिक्षा उपलब्ध कराने के लिए प्रयासरत है।
कार्यक्रम के दौरान मुख्य अतिथि ने शिक्षा के क्षेत्र में सर्वश्रेष्ठ विद्यार्थी सेक्टर-17ए स्कूल से रूबी, प्रेम नगर स्कूल से अंशु तिवारी, राज यादव, पटौदी चौक स्कूल से सिमरन, सोनाली, कमला नेहरू पार्क स्कूल से खुशबू सेक्टर-4 स्कूल से गुलनाज, सांस्कृतिक गतिविधियों में सर्वश्रेष्ठ प्रदर्शन करने वाले विद्यार्थी सेक्टर-17ए स्कूल से शिव, अमित, सेक्टर-12 स्कूल से मुस्कान, शांति को प्रतीक चिह्न उपहार देकर सम्मानित किया।
विद्यार्थियों के साथ सर्वश्रेष्ठ अध्यापिका में स्कूल की प्रधानाचार्य प्रभा यादव, सेक्टर-17ए स्कूल से साक्षी यादव, पूजा, सेक्टर-12 स्कूल से ज्योति वर्मा, पटौदी चौक स्कूल से शशि को प्रतीक चिह्न शॉल देकर सम्मानित किया। मुख्य अतिथि ने संस्था को आर्थिक सहयोग देने वाले दान-दाताओं को भी सम्मानित किया।
संस्था के शिक्षा निदेशक सलाहकार मेजर जनरल एसपी जैन ने संस्था की शिक्षा रिपोर्ट पढ़ते हुए बताया कि संस्था का लक्ष्य एक हजार बच्चों को शिक्षा उपलब्ध कराना है। संस्था के महासचिव वीर मनोज बिहानी ने बताया कि संस्था शिक्षा के साथ-साथ स्वास्थ्य शिविर, बेबी किट प्रोजेक्ट, रक्तदान शिविर, सिलाई प्रशिक्षण केंद्र भी संचालन कर रही है। कार्यक्रम के दौरान 20 नए आजीवन सदस्यों ने भी संस्था की सदस्यता ग्रहण की है। इस अवसर पर संस्था से जुड़े विभिन्न स्कूलों से आए बच्चों ने सांस्कृतिक कार्यक्रम प्रस्तुत किए। कार्यक्रम में संस्था से जुड़े पदाधिकारी और बच्चों के अभिभावक शामिल हुए।
hin_Deva hin_Deva hin_Deva hin_Deva hin_Deva hin_Deva hin_Deva